Kolektyw
Gruba to inicjatywa kero zrodziła sie z tego, że pszajymy sztuce, dizajnowi i inkszym przyoblyczkom. Ze pasyji do arbajtu i tego coby durś sie rozwijać. Cylujymy w tych, kerzy som ambitni, wyzgerni, durś by fantazyjrowali i pokazali to, co umiom najlepiej łonaczyć. Gruba je dlo tych, kerzy festelnie pszajom swoimu hajmatowi i chcom pokazać jaki potencjał majom Ślonzoki. Gruby u nos fedrujom i skludzajom najwiynkszy skarb Ślonka ¬– wongel. Takim bajszpilym noszo Gruba bydzie łodnajdywać ludzi, co richtig cosik umiom i bydzie im pomogać. Gruba to kopalnia, kopalnia to Gruba. Idzie pedzieć, że Gruba to tyż może być tako richtig Ślonzoczka. Tako baba, co zawżdy wiy co sie kaj dzieje, fto z kim i kaj, a czymu, a po co, a na co, na ja… I zawżdy mo na dycki łodpowiydź. Ale to tyż tak niy do końca. Spomniano Ślonzoczka to tako troskliwo i pszajonco swoim bajtlom matulka. I dicht taki bydzie nosz kolektyw. Podług zasad crowdfundingu, to sami bydymy sie ło sia starać, tajlować preba i łorganizować cajt.
Frank Zappa pedzioł rozcasu, że noszo gowa je echt jak spadochron. Kej je zawarty to łon niy działo. My go akuratnie łotuorzyli fest wysoko nad Ziymiom i jak tak furgomy, torozwijomy nasze skrzidła.
JAK DO NOS DOŁONCZYĆ?
Pszajesz Ślonkowi, mosz gowa cołko roztomajtych idyji, mosz wzocne szprymy? Poaś sie nom i pokoż swój talynt.
Szrajbnij czymu chcesz łostać wroz ze nami, pokoż nom coś już złonaczył. Somy tego pieronowo zwiedowne.
epo_Latn szl_Latn szl_Latn szl_Latn szl_Latn szl_Latn